Заһир Исмәгыйлев һәйкәле

Заһир Исмәгыйлев һәйкәле — Уфа шәһәренең Киров районында куелган монумент.

 Тарих 
Композитор Заһир Исмәгыйлевка һәйкәл Өфенең Ленин урамында Башкорт дәүләт опера һәм балет театры белән янәшә урнашкан Театр скверында, композитор хөрмәтенә аталган Заһир Исмәгыйлев исемендәге Уфа дәүләт сәнгать институты каршында куелган. Һәйкәл Заһир Гариф улы нигез салган һәм 20 еллап җитәкләгән югары уку йортына 40 ел тулган көннәрдә — 2008 елның 18 октябрендә тантаналы рәвештә ачыла.

Бу — Башкортстанда Заһир Исмәгыйлевка беренче һәйкәл. Һәйкәлнең авторы — Салават Юлаев исемендәге җөмһүрият Дәүләт премиясе лауреаты, Башкортстанның атказанган рәссамы Хәниф Мирзаһит улы Хәбибрахманов. Автор әйтүенчә, аңа тере чакта композитор белән очрашырга туры килмәгән, шуңа күрә һәйкәлне эшләгәндә ул фото - һәм видеоматериал кулланган. Һәйкәлнең архитекторы — Салават Юлаев исемендәге бүләк лауреаты Сергей Анатолий улы Голдобин.

Заһир Исмәгыйлев иҗади илһам килгән вакытында, кулына камыш курай тотып, утыргычта утыра итеп сурәтләнгән. Һәйкәл бронзадан эшләнгән, киртә белән уратылган. Постаментта башкорт һәм рус телләрендә:
Бөйөк башҡорт композиторы Заһир ИсмәғилевВыдающийся башкирский композитор Загир Исмагилов
дип язылган.

 Сылтамалар 
 Эльмира Сабирова.  В Уфе открыли памятник выдающемуся композитору Загиру Исмагилову. ИА «Башинформ», 18.10.2008

Төркем:Уфа һәйкәлләре